**2022 m. Lietuvos automobilių ralio čempionato reglamento priedas Nr. 13**

**NAUDOJAMOS PADANGOS**

1. **Padangos gamintojas** – Pirelli.
2. **Padangų išmatavimai, mišinys ir speciali kaina:**

195/70R15\* K6 - 195 € be PVM

185/70R15 K6 – 185 € be PVM

175/70R15 K6 - 175 € be PVM

~~185/70R13 GM6 (šias padangas naudojantys dalyviai dėl padangos įsigyjimo turi tartis su padangos tiekėju dėl jų užsakymo iš anksto)~~

\*Atskiru LASF Ralio Komiteto sprendimu galima išimtis padangos matmeniui, jeigu LARČ etapas vykdomas varžybose įtrauktose į FIA 2022 m. kalendorių ir LARČ dalyvis dalyvauja šiame FIA varžybų etape.

1. **Padangos tiekėjas** –„Black and Round SIA“, kuri remiantis LASF pasirašyta Sutartimi įsipareigoja pristatyti padangas į varžybas, bei užtikrinti jų montavimą/demontavimą ir padangų kontrolę bei apskaitą varžybų metu.

**Kontaktinė tiekėjo informacija padangų užsakymui:**

„Black and Round SIA“ Smiltnieku 2, Marupe, Latvia Girts Lagzdinš

Tel.: +371 2 9299969

El. paštas: blacknround@gmail.com

1. **Naudotos padangos** – leidžiama naudoti, jeigu atitinka šio Priedo 1-3 punktų reikalavimus.
2. **Prieš sezoną pirktos naujos padangos –** galima naudoti visas naujas padangas, kurios buvo pirktos ir prieš įsigaliojant šiam Priedui Nr.13 ir jei jos atitinka šio Priedo 1-3 punktų reikalvimus, bei yra deklaruotos Padangų tiekėjui varžybų metu.
3. **Padangų apdorojimas –** bet koks cheminis ir/ar mechaninis padangos apdorojimas yra draudžiamas.
4. **Padangų skaičius –** pagal 2021 metų LARČ reglamento 4.9. punkto reikalavimus. Kiekvienas LARČ etapo dalyvių ekipažas (nepriklausomai ar ekipažas yra LARČ dalyvis) turi teisę įsigyti varžybų papildomuose nuostatuose nurodytą maksimalų kiekį naujų padangų už specialią kainą, nurodytą šio Priedo 2 punkte. Taip pat kiekvienas LARČ dalyvių ekipažas gali įsigyti 4 vnt. padangų testams, už 2 punkte nurodytą specialią kainą, vieną kartą sezono metu.

2018

1. **Padangų deklaravimas prieš varžybas** – varžyboms naudojamas padangas visi LARČ dalyviai turi deklaruoti padangų tiekėjui iki 1-o SKK posėdžio. Leidžiama deklaruot daugiau padangų nei varžybų papildomuose nuostatuose nurodytas maksimalus naudojamų padangų skaičius.
2. **FIA brūkšninis kodas** – padangos turi būti sumontuotos taip, kad FIA brūkšninis kodas būtų visada matomas iš automobilio išorės. Apsauginė plėvelė, dengianti FIA brūkšninį kodą, turi būti nuimta prieš varžybas.
3. **Padangų žymėjimas ir tikrinimas varžybų metu** – naudojamos padangos atitikimas reikalavimams gali būti patikrintas bet kuriuo varžybų metu. Padangų žymėjimo/tikrinimo zonos turi būti įrengtos prieš įvažiavimą į serviso zoną, bei prieš kelio sekciją po serviso zonos. Vienas komandos arba ekipažo narys turi užtikrinti prieigą prie atsarginio rato. Atsarginis ratas turi būti pritvirtintas taip, kad brūkšninis kodas būtų lengvai pasiekiamas ir matomas. Jeigu vežami du atsarginiai ratai, viršutinis ratas turi būti tvirtinamas po žymėjimo procedūros pabaigos ir nuimamas prieš tikrinimo procedūrą.
4. **Serviso zonos plotas, skirtas padangų tiekėjui** – LARČ etapo organizatorius įrenginėdamas serviso zoną, turi skirti 10x10 metrų plotą padangų tiekėjui padangų prekybos bei aptarnavimo operacijoms atlikti.
5. **Padangų reklama** – padangų tiekėjas savais kaštais turi pristatyti LARČ etapo organizatoriui padangų reklamos lipdukus likus ne mažiau kaip 1 dienai iki administracinio tikrinimo pradžios. Organizatorius privalo išdalinti reklaminius lipdukus varžybų dalyviams kartu su kitais dokumentais administracinio tikrinimo metu, po 4 vnt. kiekvienam ekipažui. Ši reklama yra privaloma. Lipdukų dydžiai ir klijavimo vietos nurodytos 2022 m. LARČ Reglamento Priede Nr.1.
6. **Padangų tiekėjo prizai pasibaigus LARČ etapui** – padangų tiekėjas dovanoja po 2 vnt. padangų kiekvieno LARČ etapo visų LARČ klasių 1 vietos nugalėtojams, su sąlyga, kad LARČ etape, klasėje startavo bent 3 ekipažai. Dovanojamų padangų išmatavimas turi atitikti LARČ klasių nugalėtojų naudojamų padangų išmatavimams.
7. **Padangų tiekėjo prizai pasibaigus LARČ**– padangų tiekėjas skiria 6500 € piniginį prizinį fondą, kuris paskirstomas tokia tvarka:
* Atlantis Games 2WD Rally Challenge nugalėtojui - 3500 €
* LARČ 9 įskaitos dalyvių apdovanojimams:

I vieta - 1500 €

II vieta - 1000 €

III vieta - 500 €